ΑΠΟΦΑΣΕΙΣ
Αριθμ. 290117
Τροποποίηση του εγκεκριμένου σχεδίου πόλης
στα Ο.Τ. Γ1203 - Ο.Τ. Γ1202 - Ο.Τ. Γ1201 της Πολεοδομικής Μελέτης «Κόκκινο Μετόχι - Χρυσοπη-
γή» (Π.Ε. 16 - Π.Ε.17) του Δήμου Χανίων.
Ο ΠΕΡΙΦΕΡΕΙΑΡΧΗΣ ΚΡΗΤΗΣ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και Αποκεντρωμένης Διοίκησης - Πρόγραμμα
Καλλικράτης» (Α΄ 87).
2. Το π.δ. 149/2010 «Οργανισμό της Περιφέρειας Κρήτης» (Α΄ 242).
3. Το ν.δ. της 17.7.1923 «Περί σχεδίων πόλεων, κώμων
και συνοικισμών του Κράτους και οικοδομής αυτών»
(Α΄ 228).
4. Τον ν. 1337/1983 (Α΄ 33).
5. Τα άρθρα 152 και 154 του π.δ. 14/1999 «Κώδικας
Βασικής Πολεοδομικής Νομοθεσίας» (Δ΄ 580).
6. Το άρθρο 29 του ν. 2831/2000 (Α΄ 140).
7. Το άρθρο 10 του ν. 3044/2002 «Μεταφορά συντελεστή δόμησης κ.λπ.» (Α΄ 197).
8. Τον ν. 4067/2012 «Νέος οικοδομικός κανονισμός»
(Α΄ 79).
9. Τον ν. 4315/2014 «Πράξεις εισφοράς σε γη και χρήμα - Ρυμοτομικές απαλλοτριώσεις και άλλες διατάξεις»
(Α΄ 269).
10. Την υπό στοιχεία Ε.123/15/ΕΓΚ.1/61 εγκύκλιο «Υποβλητέα στοιχεία προτάσεων εγκρίσεως ή τροποποιήσε-
ως πολεοδομικών σχεδίων».
11. Την υπό στοιχεία Ε.4546/551/ΕΓΚ.8/75 «Προτάσεις
τροποιήσεως ρυμοτομικών σχεδίων κ.λπ.».
12. Την υπ’ αρ. 43511/191/55/13.6.1988 (εγκ. 55/88)
εγκύκλιο «Οδηγίες και προδιαγραφές για τροποποιήσεις,
επεκτάσεις ρυμοτομικών σχεδίων».
13. Την υπ’ αρ. 18894/6/5.5.2006 (εγκ. 6/06) εγκύκλιο
«Άσκηση αρμοδιοτήτων πολεοδομικού σχεδιασμού»
14. Την υπ’ αρ. 29829/14.06.2012 (εγκ. 10/2012) εγκύκλιο «Αρμοδιότητες γνωμοδότησης ΣΥΠΟΘΑ Περιφερει-
ακών Ενοτήτων / Περιφερειών για θέματα πολεοδομικού
σχεδιασμού».
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
5 Φεβρουαρίου 2021
ΤΕΥΧΟΣ  ΤΕΤΑΡΤΟ
Αρ. Φύλλου 48
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 48/05.02.2021
15. Το από 20-12-1993 π.δ. «Έγκριση πολεοδομικής
μελέτης της πολεοδομικής ενότητας ’’Κόκκινο Μετόχι’’
(Π.Ε. 16) του Δήμου Μουρνιών(Ν. Χανίων) και τμήματος
της πολεοδομικής ενότητας ’’Χρυσοπηγή’’ Π.Ε.17 της κοινότητας Νεροκούρου Ν. Χανίων» (Δ΄ 1603).
16. Την υπ’ αρ. 5896/05-07-2005 απόφαση του Νομάρχη Χανίων, με την οποία κυρώθηκε διορθωμένη η
υπ’ αρ. 1/2003 πράξη εφαρμογής του σχεδίου πόλεως
«Κόκκινο Μετόχι - Χρυσοπηγή», Δήμου Ελ. Βενιζέλου που
μεταγράφηκε στον τόμο 91 υπ’ αρ. μεταγραφής 45257/
07-07-2005 υποθηκοφυλακείου Ελ. Βενιζέλου.
17. Το υπ’ αρ. 2569/9-3-2016 έγγραφο της Υπηρεσίας
Δόμησης Δήμου Χανίων με το οποίο διαβιβάζεται στη
Διεύθυνση Περιβάλλοντος και Χωρικού Σχεδιασμού
Περιφέρειας Κρήτης ο φάκελος της τροποποίησης (αρ.
πρωτ. 44772/11-3-2016 Περιφέρειας)
18. Το υπ’ αρ. 230085/21-11-2016 έγγραφο της Διεύθυνσης Περιβάλλοντος και Χωρικού Σχεδιασμού Περι-
φέρειας Κρήτης, με το οποίο ζητούνται συμπληρωματικά
στοιχεία.
19. Το υπ’ αρ. 4169/18-3-2020 έγγραφο της Διεύθυνσης
Πολεοδομίας Δήμου Χανίων, με το οποίο διαβιβάζεται
ο φάκελος της τροποποίησης (αρ. πρωτ. Περιφέρειας
78100/24-4-2020)
20. Την υπ’ αρ. 1476/22-10-2013 εισήγηση της Υπηρεσίας Δόμησης Χανίων.
21. Την υπ’ αρ. 994/2013 (αρ. πρακτικού 38) απόφαση
του Δημοτικού Συμβουλίου Χανίων με θέμα «Τροποποίηση στα Ο.Τ. Γ1202-1203-1201 του Σχεδίου Πόλης «Κόκ-
κινο Μετόχι - Χρυσοπηγή» του Δήμου Χανίων.
22. Την υπ’ αρ. 70/2020 (αρ. πρακτικού 3) απόφαση του
Δημοτικού Συμβουλίου Χανίων με θέμα «Επικαιροποίηση της υπ’ αρ. 994/27-11-2013 απόφασης του Δημοτικού
Συμβουλίου Χανίων περί τροποποίησης ρυμοτομικής
στα Ο.Τ. Γ1202-1203-1201 του σχεδίου πόλης ’’Κόκκινο
Μετόχι - Χρυσοπηγή’’ του Δήμου Χανίων».
23. Την ανακοίνωση της Υπηρεσίας Δόμησης Δήμου
Χανίων, που δημοσιεύθηκε στις εφημερίδες «Νέα της
Κρήτης» και «Χανιώτικα Νέα» στις 21 και 22 Ιανουαρίου
2014.
24. Τα αποκόμματα των εφημερίδων «Νέα της Κρήτης»
και «Χανιώτικα Νέα» στις 21 και 22 Ιανουαρίου 2014,
όπου δημοσιεύθηκε η παραπάνω ανακοίνωση.
25. Το με ημερομηνία Ιανουάριος 2012 - Σεπτέμβριος 2019 τοπογραφικό διάγραμμα που συντάχθηκε από
την πολιτικό μηχανικό Ελεάνα Σκουλά και συνοδεύει την
υπ’ αρ. 70/2020 απόφαση του Δημοτικού Συμβουλίου.
26. Τα αποδεικτικά επίδοσης στους εμπλεκόμενους.
27. Τις συνημμένες φωτογραφίες.
28. Την από 10-9-2019 τεχνική έκθεση της πολιτικού
μηχανικού Ελεάνας Σκουλά.
29. Την υπ’ αρ. 13338/18-3-2020 βεβαίωση του Δημάρχου Χανίων σύμφωνα με την οποία βεβαιώνεται ότι:
α) Δεν έχουν υποβληθεί ενστάσεις κατά της υπ’ αρ.
994/27-11-2013 απόφασης του Δ.Σ. Χανίων,
β) η εγκριθείσα τροποποίηση δεν προκαλεί δαπάνη σε
βάρος του προϋπολογισμού του Δήμου Χανίων,
γ) από τις υπ’ αρ. 994/2013 και 70/2020 αποφάσεις δεν
προκύπτει ότι οι σύμβουλοι που έλαβαν μέρος έχουν
έννομο συμφέρον από την προτεινόμενη τροποποίηση,
δ) από την εγκριθείσα τροποποίηση δεν ρυμοτομούνται νομίμως υφιστάμενα κτίσματα και δεν καθίστανται
ιδιοκτησίες μη άρτιες.
30. Την υπ’ αρ. 130956/25-6-2020 εισήγηση της Διεύθυνσης Περιβάλλοντος και Χωρικού Σχεδιασμού Περι-
φέρειας Κρήτης προς το ΣΥ.ΠΟ.Θ.Α. Π.Ε. Χανίων.
31. Την από 9.10.2020 γνωμοδότηση του ΣΥ.ΠΟ.Θ.Α.
Π.Ε. Χανίων (πρακτικό 1/2020, θέμα 8ο), το οποίο γνωμοδοτεί ομόφωνα υπέρ της τροποποίησης του εγκεκριμέ-
νου σχεδίου πόλης στα Ο.Τ. 1203, Ο.Τ. 1202, Ο.Τ. 1201 της
Πολεοδομικής Μελέτης «Κόκκινο Μετόχι - Χρυσοπηγή»
(Π.Ε. 16- Π.Ε.17) του Δήμου Χανίων, σύμφωνα με το σκεπτικό που αναπτύσσεται στην εισήγηση της Διεύθυνσης
Περιβάλλοντος και Χωρικού Σχεδιασμού Περιφέρειας
Κρήτης
32. Το γεγονός ότι από τις κανονιστικές διατάξεις της
παρούσας δεν προκαλείται δαπάνη σε βάρος του κρατικού προϋπολογισμού και του προϋπολογισμού του
οικείου ΟΤΑ.
Και επειδή:
1. Κάθε τροποποίηση εγκεκριμένου ρυμοτομικού σχεδίου πρέπει να κατευθύνεται από πολεοδομικά κριτήρια
και να αποβλέπει στην θεραπεία πολεοδομικών αναγκών
υγιεινής, συγκοινωνίας, ασφάλειας, οικονομίας και αισθητικής τις οποίες εμφανίζει η οικιστική ανάπτυξη και
διαμόρφωση της πόλης στην εξέλιξή της, σύμφωνα με
την παρ. 1.3α του άρθρου 1 του ν.δ. 17-7-1923.
2. Με την παρούσα τροποποίηση του σχεδίου πόλης
προτείνεται μικρής έκτασης μετατόπιση βορειότερα,
τμήματος της εγκεκριμένης οδού μεταξύ των οικοδομικών τετραγώνων Ο.Τ. Γ1201 - Γ1202 και του οικοδομικού
τετραγώνου Ο.Τ.Γ1203, με σκοπό την αποφυγή ρυμοτόμησης κτίσματος που έχει ανεγερθεί σύμφωνα με την
υπ’ αρ.135/94 οικοδομική άδεια, όπως αναφέρεται στην
σχετική εισήγηση της Υπηρεσίας Δόμησης συνημμένη
στην υπ’ αρ. 70/2020 απόφαση του Δ.Σ.Χανίων.
3. Σύμφωνα με την παρ. 4 του άρθρου 29 του ν. 2831/
2000, οι πολεοδομικές ρυθμίσεις τροποποίησης εγκεκριμένων σχεδίων πόλεων θα πρέπει μεταξύ άλλων «να
μην επιφέρουν μείωση της συνολικής επιφάνειας κοινόχρηστων χώρων ούτε των αναγκαίων κοινωφελών
χώρων, σύμφωνα με τα γενικά πλαίσια χρήσεων γης
(ΓΠΣ, ΣΧΟΟΑΠ ή ΤΧΣ)....». Με την προτεινόμενη τροποποίηση δεν επέρχεται μείωση κοινοχρήστου χώρου ούτε
και μείωση του εύρους της οδού. Η μετατόπιση των οικοδομικών γραμμών γίνεται διατηρώντας σταθερό και
ενιαίο το πλάτος καθ’ όλο το μήκος της οδού μεταξύ των
Ο.Τ. Γ1201 - Γ1202 και του Ο.Τ.Γ1203. Η τροποποίηση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 48/05.02.2021
προτείνεται με σκοπό την εναρμόνιση των εγκεκριμένων
γραμμών με την υφιστάμενη πραγματική κατάσταση,
που διαμορφώθηκε με την ανέγερση της οικοδομής,
η οποία τοποθετήθηκε σύμφωνα με την υπ’ αρ.135/94
οικοδομική άδεια, όπως ρητώς αναφέρεται στην εισήγηση της Υπηρεσίας Δόμησης Χανίων (συνημμένη στην
υπ’ αρ. 70/2020 απόφαση του Δ.Σ.)
4. Η προτεινόμενη τροποποίηση αποτελεί εντοπισμένη
τροποποίηση μικρής έκτασης, η οποία δεν αλλοιώνει
τις αρχικές επιδιώξεις του πολεοδομικού σχεδίου και
δεν προκαλεί επιβάρυνση των όρων διαβίωσης στον
οικισμό. Αντιθέτως, επιδιώκεται η υλοποίηση του πολεοδομικού σχεδιασμού με την αποφυγή του οικονο-
μικού βάρους της αποζημίωσης και κατεδάφισης του
κτίσματος.
5. Κατά της προτεινόμενης τροποποίησης δεν υποβλήθηκαν ενστάσεις από τους θιγόμενους (σχετ. 29).
6. Με την προτεινόμενη τροποποίηση δεν θίγονται
οικοδομές που ανεγέρθηκαν με νόμιμη άδεια και οικόπεδα άρτια δεν καθίστανται μη άρτια (σχετ. 30), απο-
φασίζουμε:
1. Την τροποποίηση στα Ο.Τ. Γ1203 Ο.Τ. Γ1202 και
Ο.Τ. Γ1201 της πολεοδομικής μελέτης «Κόκκινο Μετόχι - Χρυσοπηγή» του Δήμου Χανίων με τη μετατόπιση,
βορειότερα, τμήματος της εγκεκριμένης οδού μεταξύ
των οικοδομικών τετραγώνων Ο.Τ. Γ1201 - Γ1202 και
Ο.Τ.Γ1203, όπως ειδικότερα αποτυπώνεται στο συνημμένο τοπογραφικό διάγραμμα.
Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως, σύμφωνα
με το άρθρο 55 του ν. 4590/2019 (Α’ 17).
Επιτρέπεται η υποβολή προσφυγής κατά της παρούσας απόφασης στη Συντονίστρια Αποκεντρωμένης Δι-
οίκησης Κρήτης, για παράβαση νόμου και μόνο, εντός
δεκαπέντε ημερών (15 ημερών) από τη δημοσίευση της
απόφασης στην Εφημερίδα της Κυβερνήσεως, σύμφωνα
με το άρθρο 227 και 238 του ν. 3852/2010 (Α’ 87).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 48/05.02.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 48/05.02.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 48/05.02.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 48/05.02.2021
Η απόφαση αυτή και το ακριβές αντίγραφο του θεωρημένου διαγράμματος να δημοσιευθούν στην Εφημερίδα
της Κυβερνήσεως.
Ηράκλειο, 11 Δεκεμβρίου 2020
Ο Περιφερειάρχης
ΣΤΑΥΡΟΣ ΑΡΝΑΟΥΤΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 48/05.02.2021
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20210400048.pdf | Tokens: 11303]